Document ID: /roh_data/filtered/fineweb-2-filterrobots_roh.jsonl.gz/40345

A moda concisa
Èn er gia cumparids sin tes Instagram products che ti has tschertgà avant sin Google? Quai funcziuna, perquai ch’interpresas rimnan tias datas cun agid dad apps gratuitas e da cookies e vendan quellas silsuenter ad incumbensaders da reclama. Quels vulan natiralmain savair tge che t’interessa actualmain, per ch’els possian alura far reclama en moda sistematica ed uschia – savens subconscientamain – influenzar tes cumportament da cumpra e tia opiniun.
«Mias datas n’interessan uschè u uschia nagin.» Questa moda da pensar è faussa, perquai che tut las datas interessan. Tut las datas vegnan rimnadas, analisadas e vendidas. Nus na laschain noss fastizs betg mo en la vita reala, mabain er en l’internet. Nus stuain emprender co tractar nossas datas e co far diever da noss apparats electronics en moda correcta.
Tips
- Tscherna ils dretgs parameters sin tes apparat e ponderescha bain, a tge apps ed a tge paginas d’internet che ti das access a datas, sco p.ex. a tia posiziun.
- Sche ti vuls p.ex. impedir che paginas d’internet da societads aviaticas ta mussan pretschs da sgols pli auts tar tia proxima visita, stizza regularmain tes cookies.
- Sajas conscienta resp. conscient tge datas che ti communitgeschas nua ed a tgi.